
Quum  conor  argumentum  othaematomatis  ad  disserta- 
tionem inauguralem  conficiendam  eligere,  quod  recenti 
tempore  iam  aliquam  celebritatem  assecutum  est,  ut  illu- 
strissimus pathologiae  auctor  Virchow  dixit,  et  quod 
insignes  medici  psychiatrici  tractaverunt,  solum  auctori- 
tate doctissimorum  virorum  Schweigger-Seidel  et 
Colberg  permotus  hoc  opusculum  suscepi.  Quare  his 
mihi  maxime  venerandis  histologiae  magistris  maximas 
gratias  nunc  dico  et  semper  habebo,  quippe  qui  me  in 
hoc  libello  conficiendo  consilio  et  facto,  verbis  et  scriptis 
insigni  benevolentia  adiuverint. 

Sed  neutiquam  nego,  proprias  mihi  observationes 
clinicas  prorsus  defuisse.  Quapropter  hac  in  parte  disser- 
tationis tantum  eos  auctores,  quorum  scripta  mox  enume- 
rabimus, sequi  potui  et  solam  anatomiae  pathologicae 
partem  mihi  assumo. 

Quibus  studiorum  meorum  primitiis  lectorum  bene- 
volentium benignam  veniam  peto,  quippe  qui  hoc  opusculo 
tiro  in  palaestram  literarum  descendam. 

Quum  nuper  una  cum  doctissimo  viro  Schweigger- 
Seidel  structuram  penitiorem  auris  humanae  disquirerem, 
invenimus  in  cartilagine  eius  punctum  albescens  et  in  priore 
parte  cruris  anthelicis  situm,  quod  et  nudis  oculis  agno- 
scebatur et  a cetera  cartilagine  auris  cane  perlucescente 
differebat.  Hoc  igitur  punctum  microscopi  adiumento  accu- 
ratius inspicientes  mutationem  deprehendimus,  quam,  ni  fal- 
lor, in  cartilagine  auris  hominum  mente  sanorum  nemo 
umquam  usque  ad  hoc  tempus  annotavit.  Scilicet  in  locis 
circumscriptis  mediae  cartilaginis  aut  eius  marginis  degene- 
ratio cartilaginis  apparuit.  Ea  sic  evenit,  ut  retia  fibrilla- 
rum, quibus  substantia  intercellularis  cartilaginis  reticularis 
a substantia  ceterarum  cartilaginum  differt,  prorsus  delite- 
scerent atque  ipsa  substantia  in  hyalinam  verteretur.  Simul 
numerus  cellularum  videbatur  imminui.  Substantia  autem 
hyalina,  cuius  demum  cellulae  prorsus  evanuisse  videban- 
tur, quum  in  singula  strata  distincta  esset  hiatu  stratorum 
effecit,  ut  in  cartilagine  rimae  mox  huc  mox  illuc,  plerum- 
que tamen  oblique  pergentes  existerent. 

Contra  in  aliis  locis  substantiam  intercellularem  in 
hyalinam  conversam  vidimus  liquescentem  et  concentricis 
lineolis  similitudinem  liquoris  crassi  et  circulo  impulsi  prae 
se  ferentem. 

Praeterea  in  eadem  cartilaginis  cellulae  partim  singu- 
lae partim  certa  quadam  serie  se  excipientes  et  ipsae  con- 
centrico ordine  constructae  aut  sine  ordine  dispersae. 

Porro  in  aliis  locis  invenimus  cartilaginem  diffissam 
proliferatione  telae  coniunctivae , quae  multa  vasa  luminis 
non  exigui  et  parietum  maxime  tenuium  continebat,  quae 
vasa  quin  adessent,  iniectione  usis  nulla  nobis  dubitatio 
relinquebatur.  — Hanc  igitur  abundantiam  vasorum  media 
in  cartilagine  quum  animadvertissemus,  suspicabamus,  ad 
hanc  ipsam  mutationem  othaematomatis  originem,  de  qua 
quicunque  libellos  composuerunt,  vel  maxime  inter  se  discre- 
pant, esse  referendam. 

Qua  de  causa  pergebamus  in  inspiciendo  quam  pluri- 
mas aures  eorum  hominum,  quos  dementes  fuisse  certe 
nullo  pacto  constitui  potuit  eoque  ex  studio  omnia,  de  qui- 
bus in  proxima  parte  huius  libelli  disqutandum  erit,  eruimus. 

Ac  primum  videamus,  quamnam  conformationem  car- 
tilaginis auris  humanae  viri  docti  pro  legitima  habere  so- 
leant, quacum  mutationem  a nobis  deprehensam  compa- 
remus. 

Cartilago  auris  adnumeranda  est  generi  reticularis 
cartilaginis,  i.  e.  constat  illa  e cellulis  et  substantia  inter- 
cellulari continente  abundantiam  fibrillarum,  quae  retia  ef- 
ficiunt, quorum  in  maculis  cellulae  inveniuntur.  Ipsae  cel- 
lulae singulis  capsulis  circumdantur. 

Atque  persaepe  cellulas  videmus  numero  augeri,  quod 
sic  efficitur,  ut  folliculus  primordialis  intra  cellulas  cartila- 
ginis dividatur.  Tum  circa  cellulas  secundarias  novae  cap- 
snlae  nascuntur,  dum  capsulae  cellularum  primariarum  sen- 
sim cum  substantia  intercellulari  ita  coeunt,  ut  substantia 
ipsa  nisi  tota  at  certe  aliqua  ex  parte  e cellulis  oriatur. 
(Kolliker,  Handbuch  der  Gewebelehre  des  Menschen 
p.  64;)  In  ea  parte,  quae  proxime  abest  a perichondrio, 
cartilago  sensim  in  perichondrium  convertitur.  Etenim  retia 

fibrillarum  magis  magisque  evanescunt  et  cellulae  ita  ordi- 
nantur, ut  aequabili  spatio  a longitudine  axis  cartilaginis 
currant.  Cellulae  quoque  cartilaginis  cellulis  perichondrii 
assimilantur,  quum  in  maius  se  extendant.  Ipsa  cartilago 
vasis  caret,  sed  ex  perichondrio  haud  exigua  vasa,  quae 
tela  coniunctiva  ex  perichondrio  exorta  velantur,  per  carti- 
laginem ita  transeunt,  ut  ultra  cartilaginem  in  altero  peri- 
chondrio diffundantur.  Sed  non  diiudico,  num,  quod  saepius 
animadvertere  licet,  ut  ex  perichondrio  fasciculi  fibrillarum 
in  cartilaginem  cunei  instar  immittantur  in  axem  eius  erecti, 
legitimum  sit. 

Quodsi  cum  hac  legitima  qualitate  eventum  nostrae 
investigationis  comparemus,  ante  omnia  hanc  observamus 
mutationem,  ut  reticula  fibrillarum  substantiae  intercellularis 
sensim  funditus  delitescant.  Quo  facto  illa  in  hyalinam 
commutatur  et  haec  loca  ipsis  oculis  a legitima  cartilagine 
reticulari  discernuntur.  Capsulae  non  clare  apparent,  nisi 
in  iis  locis,  ubi  fibrillae  evanescere  incipiunt,  contra  ipsae 
evanescunt  in  partibus  perfecte  hyalinis,  quippe  quae  pe- 
nitus cum  substantia  intercellulari  confundantur.  Atque 
ita  cellulae  cartilaginis  et  nudae  in  ea  iacere  videntur  et 
imminutae  apparent. 

Aliam  autem  mutationem,  ut  cellulae  in  adipem  con- 
versae pereant,  quam  quidem  Rheiner  (Beitrage  zur 
Histologie  des  Kehlkopfs.  Wiirzburg  1852)  in  laryngis 
cartilaginibus  se  vidisse  sibi  persuasit,  aut  ut  granicula 
molecularia  nucleorum  loco,  quae  adesse  Giinsburg  Hoff- 
manno  auctore  (Giinsburg,  Zeitschrift  fiir  klinische  Medicin 
YI.  p.  247)  censuit,  in  illis  exstent,  hanc  mutationem  quam- 
vis diligenter  rem  inspicientes  non  invenimus.  Praeterea 
sine  dubio  deformitas  cellularum  ab  illo  pronunciata  prae- 
paratione tantum  materiae  microscopo  subiiciendae  efficitur. 
Cellulae  enim  quamcunque  mutationem  tam  facile  accipiunt, 
ut  vel  minima  offensio  sufficiat,  qua  mirabili  modo  forma 

commutetur.  Circa  centrum  solum  horum  locorum  nume- 
rus cellularum  adeo  imminui  videtur,  ut  demum  in  mediis 
prorsus  abesse  possint.  Contra  intercellularem  substantiam 
augeri  inde  concluditur,  quod  in  locis  cartilaginis  hoc  modo 
affectis  plus  minusve  crassitudo  crescit. 

Sedes  harum  mutationum  et  aliarum,  de  quibus  mox 
disserendum  est,  quamquam  variae  partes  cartilaginis  auris 
esse  possunt,  helix,  anthelix,  tragus  etc.,  plerumque  tamen  in 
superiore  parte  helicis  et  in  bifurcatione  anthelicis  inve- 
niuntur. Et  fit  haud  raro,  ut  vel  ipso  tactu  crassationem 
horum  locorum  animadvertamus. 

Huius  autem  mutationis  duplex  esse  progressus  pot- 
est. Hyalina  substantia  intercellularis,  cuius  cellulae  magis 
magisque  evanuerunt,  speciem  striatam  tamquam  per  strata 
dispositam  secundum  longitudinem  prae  se  fert  et  his  stra- 
tis discedentibus  rimae  eveniunt,  quae  aut  pari  spatio  a 
longo  axi  aut  in  eo  erectae  aut  obliquae  permeare  possunt. 
Sic  nonnumquam  continuitas  cartilaginis  tollitur  et  rimae 
illae  duobus  solum  perichondriis  terminantur.  Licet  autem 
hanc,  quam  descripsimus  conformationem  cum  conformatione 
semiarticulationum  a Luschka  egregie  descripta  com- 
parare. 

Porro  accidit,  ut  hyalina  substantia  intercellularis  e 
medio  emolliatur.  Atque  ita  postremo  cavationes  magis 
minusve  rotundas  et  extensas  in  cartilagine  invenimus,  quae 
cum  nonnumquam  vacuae  sint,  plerumque  tamen  materiam 
continent,  cuius  illa  est  natura,  quam  supra  explicavimus, 
scilicet  eam  speciem  habet,  tamquam  pulticula  lenta  et 
crassa  rudicula  agitata  esset,  unde  strata  illius  concentri- 
cum ordinem  receperunt.  Ceteroquin  muci  coagulati  instar 
est,  quod  alkoholi  vis  effecerit,  si  quidem  fere  omnes,  quas 
inspeximus,  aures  alkoholo  duratae  erant.  Quae  cum  ita  sint, 
hanc  mutationem  censeo  esse  metamorphosin  regressivam,  qua 
cartilago  in  mucum  convertatur.  Hanc  autem  rem  ita  se  ha- 

bere,  acido  acetico  auribus  non  alkoholo  duratis  admixto  mihi 
persuasi.  Hae  cavationes  muco  repletae  et  ipsae  cum  illis  rimis, 
quas  supra  commemoravimus,  cohaerere  possunt,  et  quamquam 
videmus,  mutationes  primo  in  substantia  intercellulari  exi- 
stere  et  in  cellulis  cartilaginis  nullam  mutationem  apparere, 
tamen  minime  dubium  est,  quin  incitamentum  huius  affectio- 
nis a cellulis  repetendum  sit,  cum  illae  maxime  matricem 
substantiae  intercellularis  efficiant.  Etenim  capsulae  carti- 
laginis ut  secundariae  membranae  cellulares  a cellulis  se- 
cretae cum  substantia  intercellulari  in  unum  coeunt  et  ipsa 
substantia  maxima  ex  parte  ex  illis  provenit.  Margines 
harum  cavationum  vel  rimarum  aut  cartilago  in  hyalinam 
conversa  aut  perichondrium  aut  utrumque  esse  possunt. 
Plani  et  politi  aut  asperi  et  villosi  sunt,  cum  ex  iis  etiam 
quasi  peninsulae  cartilaginis  in  telam  immutatam  produ- 
cantur. Nec  minus  in  ea  quasi  insulas  telae  legitimae  an- 
imadvertimus. Magnitudo  illarum  rimarum  aut  cavationum 
usque  ad  diametrum  centimetri  unius  et  dimidii  progreditur. 
Interdum  autem  cartilago  solum  particulis  hyalinis  diffissa 
est,  in  quibus  haud  raro  cellulae  numero  non  imminuuntur, 
sed  augentur,  quum  substantia  intercellularis  in  mucum  non 
commutata  est. 

Sed  praeter  has,  de  quibus  modo  tractavimus,  muta- 
tiones tertia  nonnumquam  accidit,  — quamvis  hoc  non  tam 
saepe  eveniat  — , ut  in  cavationibus  et  rimis  cartilagini 
inspersis  proliferatio  telae  coniunctivae  non  sine  recenti 
vasorum  conformatione  inveniatur.  Vasa  sunt  capillaria 
luminis  quidem  ampli  et  parietum  tenuium.  Quae  quam 
sint  recentia,  inde  perspicitur,  quod  parietes  eorum  nucleis 
vehementer  abundant.  Sed  hoc  non  accidit  nisi  in  iis  locis, 
ubi  cartilago  usque  ad  perichondrium  aut  ad  canales  vaso- 
rum permutatur,  quae  si  legitima  sit  structura,  e perichon- 
drio per  cartilaginem  transeunt,  ut  in  altero  auris  latere 
in  ramunculos  discedant.  Simul  vagina  telae  coniunctivae, 

quae  e perichondrio  emanat,  obvelantur.  Videtur  igitur 
haec  proliferatio  perichondrio  proferri , quandocunque  muta- 
tio illa  cartilaginis  usque  ad  perichondrium  processit,  prae- 
sertim cum  iniectione  ex  arteria  auriculari  posteriore 
diffluente  demonstrari  possit,  vasa  recens  exorta  cum 
vasis  perichondrii  arcte  cohaerere.  Praeterea  interdum  in 
praeparatis  incrustatio  calcis  exstat,  cum  in  crassationibus, 
quae  cellulas  cartilaginis  circumdant,  calcaria  abscedat,  aut 
cartilago  auris  proxima  a locis  mutatis  re  vera  in  os  con- 
vertitur aut  tela  coniunctiva  eodem  modo  afficitur.  Deni- 
que cellulae  telae  coniunctivae  adipe  replentur  id  quod 
clarissime  perspicitur  in  crystallis  margarini,  quae  sensim 
in  iis  praecipitentur. 

Qualis  vero  haec  mutatio  in  variis  hominis  aetatibus 
et  in  variis  generibus  sit,  optime  ex  insequente  collatione 
elucebit,  quamvis  concedam  necesse  sit,  me  eam  e materia 
exigua  exprompsisse.  Primis  aetatis  annis  usque  ad  vice- 
simum nullam  mutationem  invenimus , ab  anno  vicesimo 
uno  usque  ad  tricesimum  ter,  a tricesimo  uno  usque  ad 
quadragesimum  quater , a quadragesimo  uno  usque  ad 
quinquagesimum  quater,  a quinquagesimo  uno  usque  ad 
sexagesimum  duodecies,  a sexagesimo  uno  usque  ad  septua- 
gesimum undecies,  a septuagesimo  uno  usque  ad  octoge- 
simum semel.  Igitur  intra  annum  quinquagesimum  et 
septuagesimum  mutatio  praeter  ceteras  aetates  persaepe 
exstabat.  Atqui  non  solum  saepissime  per  hanc  aetatem 
eam  invenimus,  sed  etiam  vi  maior  erat,  quam  ceteris 
aetatibus.  Quodsi  singulos,  quos  inspeximus,  casus  com- 
plectamur, tricies  quinquies  in  mutationem  illam  incidimus, 
ut  octies  in  mulieribus,  vicies  septies  in  viris  exstaret. 
Nec  quantum  quidem  videre  potuimus,  mutatio  e certis 
quibusdam  morbis  prta  erat. 

Ex  hac  collatione  apparet,  mutationes  illas,  de  quibus 
verba  fecimus,  saepius  quidem  et  vehementius  in  aetate 

provectiore  existere , attamen  in  iuventute  non  prorsus 
deesse.  Quo  accedit,  quod  praecipue  cadavera  hominum 
aetate  provectiorum  in  promptu  habuimus  et  ea  plerumque 
virorum,  ut  vix  contendere  possimus,  unum  genus  unamve 
aetatem  praeter  cetera  hac  mutatione  affectam  esse  neque 
in  certis  quibusdam  morbis  corporis  humani  eam  inveniri. 
Tamen  non  supervacaneum  mihi  videtur  admonere,  nos  in 
interfectore  morte  multato  sexaginta  annorum , cuius  mens 
sine  dubio  valde  torpebat  et  cerebrum  vestigia  atrophiae 
clare  expressa  prae  se  ferebat,  cartilaginem  auris  fere 
legitimam  deprehendisse. 

Quodsi  investigamus , utrum  in  aliis  locis  corporis 
humani  similes  cartilaginis  mutationes  iam  observatae  sint, 
an  non,  apud  Rh  e in  erum  (1.  c.)  de  laryngis  cartilagini- 
bus fere  idem  allatum  esse  videmus.  Disserit  enim  (p.  33), 
cum  de  mutationibus  cartilaginum  laryngis  quaestionem 
instituit,  etiam  extenuationem  earum  emollitione  effectam, 
unde  excavationes  liquore  viscido  repletae  nascuntur.  At 
Rhein  er  cellulas  omnino  in  adipem  conversas  perire  censet, 
dummodo  afferret,  quam  speciem  et  naturam  cartilago  sic 
mollita  habeat. 

Aliam  similitudinem  mihi  videor  in  iis  invenisse,  quae 
Kolliker  (Handbuch  der  Gewebelehre.  1859.  p.  227)  de 
degeneratione  ligamentorum  intervertebralium  hoc  modo 
describit:  Sie  atrophiren,  werden  bruchig  und  zerfallen 

entweder  im  Kern  oder  sonst  in  umschriebnen  Stellen  in 
einen  schmutzigen  Brei;  endlich  scheinen  auch,  obgleich 
sie  normal  keine  Gefasse  enthalten,  doch  solche  krank- 
hafter  Y"eise  in  ihnen  sich  entwickeln  zu  konnen,  wenig- 
stens  findet  man  nicht  selten  in  kleinen  Stellen  meist 
nahe  am  Knochen  oder  in  Yerbindung  mit  demselben  Blut- 
ergiisse  in  ihnen ; nec  inepte  huc  afferri  potest  , quod 
Kolliker  eodem  loco  de  symphyseos  ossium  pubis  muta- 
tione dicit:  „In  der  Mitte  wird  die  Grundsubstanz  weicher 


14 


und  faserig  und  hier  findet  man  auch,  wie  es  scheint, 
vorziiglich  beim  weiblichen  Geschlechte,  nicht  selten  eine 
unregelmassige  enge  Hohlung  mit  haufig  nnebenen  Wiinden 
und  etwas  schmieriger  Eliissigkeit,  die  offenbar  einer  Auf- 
losung  der  innersten  Knorpellagen  ihren  Ursprung  ver- 
dankt,  von  welcher  deutliche  Spuren  auch  an  den  sie 
begrenzenden  Knorpeltheilen  wahrzunehmen  sind. 

Etiam  in  costarum  cartilaginibus  hominum  aetate  pro- 
vectiorum similia  haud  raro  observantur.  (Virchow,  Ge- 
schwiilste.  1863.  p.  476.) 

Concentum  vel  multo  maiorem  cum  his  mutationibus 
eae  metamorphoses  exhibent,  quas  cartilago  in  pathologicis 
cartilaginis  conformationibus  subit.  Etenim  in  enchondro- 
matis  eandem  metamorphosin  regressivam,  i.  e.  emollitionem 
sive  transitum  in  mucosam  materiam  animadvertimus.  Sed 
hic  quoque  Virchow  (1.  c.  p.  475)  ut  Rh einer  in  emol- 
litione  cartilaginum  laryngis  initium  metamorphosis  sic 
describit,  ut  cellulae  in  adipem  vertantur,  quae  metamor- 
phosis iuxta  nucleum  in  cellulis  ita  existit,  ut  cellulae  in 
cellulas  minutissimis  adipis  granis  constantes  (Fettkorn- 
chenzellen  und  Kornchenkugeln)  transeant,  quum  substantia 
intercellularis  in  materiam  mucino  abundantem  initio  cras- 
sam, mox  liquidam,  gelatinosam,  lentam,  valde  lubricosam 
diffluit.  Singulae  massae  maioris  crassitudinis  et  eae  cel- 
lulas iam  degeneratas  continentes  ita  solvuntur,  ut  inter 
se  cohaereant,  et  in  liquore  natant.  Haec  descriptio  cum 
mutatione  a nobis  in  cartilagine  auris  observata  conve- 
niret, si  vidissemus,  cellulas  cartilaginis  in  cellulas  adipis 
granis  constantes  conversas , quod  non  accidisse , supra 
diximus. 

Praeterea  Virchow  huic  descriptioni  haec  addit: 
simul  haud  raro  vasa  intergerivorum  — de  vascularisatione 
enchondromatum  p.  474  tractavit  — diffindi  et  in  liquorem 
sanguinem  profundere,  qui  in  eo  pigmenti  naturam  acci- 

piens  liquorem  rubro,  fusco  aut  flavo  colore  tingit;  inde 
excavationes,  loca  fluctuantia,  cystides  in  massa  antea 
dura  provenire. 

Quod  iam  supra  monuimus,  nobis  videtur  mutatio 
cartilaginis  auris,  quam  constituimus,  cum  othaematomate 
arcte  cohaerere.  Sed  priusquam  hanc  sententiam  de  ori- 
gine othaematomatis  amplius  exponamus,  non  inane  fuerit 
afferre,  quid  viri  docti  usque  ad  hoc  tempus  de  ea  re 
senserint. 

Yarie  igitur  variis  temporibus  medici  de  hac  quaestione 
iudicarunt , sed  duae  sunt  viae  ac  rationes , quibus  scri- 
ptores illi  utebantur.  Primus  Greding  (Ludwig,  Ad- 
versaria medico  - practica  Yol.  II.  p.  286),  cuius  vestigia 
alii  legerunt,  othaematoma  inspexit.  Novam  deinde  viam 
F.  Fischer  ingressus  est,  qui  primus  origines  eius  micro- 
scopi  adiumento  disquirens  idem  primus  iustam  rationem 
advocavit,  qua  quis  usus  aetiologiam  othaematomatis  per- 
spicere possit.  Si  studia  et  inventa  eorum,  qui  ante 
Fischerum  his  quaestionibus  operam  navarunt,  exponere 
susciperemus,  sine  fructu  criticen  Fischeri  et  Gaede- 
kenii  (Blod^resvulsten,  naermest  behandlet  med  Hen- 
syn  til  sin  Aetiologi  og  kausale  Sammenhaeng  med  de 
Sindssyges  konstitutionelle  Tilstand.  Kjobenhavn  1862) 
repeteremus.  Hi  enim  omnes , qui  de  hac  re  scripserunt, 
praeter  Gredingium  enumeraverunt  eorumque  censuram 
egerunt.  Nunc  igitur  ad  Fischeri  commentationem  trans- 
gredimur. 

Primus  ille  mutationes  cartilaginis  auris  ex  inflamma- 
tione chronica  eius  et  perichondrii  ortas,  quales  exstabant 
in  dementibus  dyscraticis,  qui  numquam  ex  othaematomate 
laborabant,  sic  describit : (Allgem.  Zeitschr.  f.  Psychiatrie 
B.  Y.  p.  23.  Damerow)  „Man  betrachtet  namlich  sehr  oft 
bei  der  Untersuchung  der  Ohren  solcher  mehr  oder  weni- 
ger  dyskrasischer  Subjecte,  die  nie  an  einer  Ohrblutge- 

schwulst  litten,  entweder  in  der  Knorpelplatte  selbst  oder 
zwischen  ihr  und  dem  Perichondrium  flache  kleinere  oder 
grossere  Hohlungen:  jene  in  der  Knorpelplatte  sind  durch 
ein  Auseinandertreten  derselben  in  unregelmassige  Platt- 
chen  und  kbrnige  Stuckchen  entstanden,  ihre  Wandungen 
haben  eine  ungleiche  Dicke  und  sind  haufig  an  einzelnen 
Punkten  vom  Perichondrium  allein  gebildet;  die  Hohlungon 
zwischen  Knorpel  und  Perichondrium  haben  ihren  Ursprung 
in  einer  allmahligen  Losreissung  des  letzteren  vom  erste- 
ren,  und  erscheinen  gewohnlich  auf  der  Yorderflache  des 
Ohrs.  Beide  Arten  von  Hohlungen  vergrossern  sich  lang- 
sam  mifc  ihrem  zunehmenden  Alter,  und  dieses  geschieht 
bei  der  ersten  Art  sehr  oft  nicht  durch  ein  weiteres  Aus- 
einanderweichen  der  Knorpelplatte,  sondern  wird  durch 
das  Lostrennen  des  Perichondriums  von  der  Grenze  der 
Hohlung  aus  bewerkstelligt.  Sie  haben  einen  Durchmesser 
von  einer  bis  sechs  und  mehr  Linien  nach  der  Flache  des 
Knorpels,  und  stellen  seltner  ganz  leere  Haume  dar;  hau- 
figer  sind  in  ihnen  einige  Tropfen  einer  graulichen  oder 
gelblichen,  zuweilen  viskosen  Fliissigkeit  enthalten,  und 
das  Zwischengewebe  ist  infiltrirt.  Manchmal  ist  ausser 
diesen  Yeranderungen  auch  wirklicher  Substanzverlust  des 
Knorpels  vorhanden,  so  dass  bei  einer  ziemlich  weiten 
Hohlung  nur  noch  Peste  desselben  an  dem  Perichondrium 
adhariren , die  ein  schmutzig  grauliches  Aussehen  haben. 
Zudem  besitzt  der  Knorpel  in  der  Kegel  weniger  G-lanz, 
ist  in  seltenen  Fallen  selbst  etwas  angeschwollen  und  das 
Perichondrium  zeigt  sich  etwas  lockerer  ais  gewohnlich. 
Ich  glaube  mich  hinreichend  iiberzeugt  zu  haben,  dass 
diese  Stellen  es  sind , an  denen  spater  die  Blutgeschwulste 
entstehen. 

Hanc  igitur  ^inflammationem  chronicam  censet  esse 
localisationem  dyscrasiae  gravi  aliquo  morbo  centrorum 
nervorum  effectae.  His  ex  mutationibus  antecedentibus 

othaematoma  nasci  existimat.  Praedisponens  momentfim 
minoris  gravitatis  indicat  inclinationem  sanguinis  ad  facilio- 
rem e vasis  excessum  et  conditiones  congestivas  ad  caput 
vergentes,  quae  nonnumquam  inveniuntur.  In  hac  dispo- 
sitione minima  insultatione  mechanica  opus  esse,  unde  othae- 
matoma existeret.  Causam  igitur  occasionalem  censet  esse 
vim  traumaticam,  sed  ea  senrper  conditione,  ut  mutatio  illa 
antecederet.  His  autem  insultationibus  perichondrium  ex 
aliqua  parte  discissum  maiore  spatio  a cartilagine  separa- 
tur, quae  nonnumquam  et  ipsa  diffinditur.  Simul  vasa  eius 
rumpuntur,  quae  haud  raro  congestionibus  dilatata  fuerint 
et  sanguinem  suum  inter  perichondrium  et  cartilaginem 
effundunt.  Existimat  igitur,  sedem  othaematomatis  praecipue 
inter  perichondrium  et  cartilaginem  esse  eamque  cartilagi- 
nem, quae,  quae  in  cadaveribus  in  priore  superficie  auris 
invenitur,  recens  exortam.  Cum  eo  idem  sentiunt  H.  Mek- 
kel  (Leubuscher  Mittheilungen  iiber  das  sogenannte  ery- 
sipelas auriculae  bei  Irren.  Allg.  Zeitschr.  f.  Psych.  B.  III. 
p.  440)  et  Schrant  (Prijsverhandeling  over  de  goed-en 
kwaadaardige  gezvrellen.  Amsterd.  1851.  Bd.  I.  Bl.  187). 

Porro  pauca  dicenda  sunt  de  opere  Hoffmanni  in  an- 
nalibus medicinae  clinicae  a Gruensburgio  editis  (Bd.  VI. 
p.  241).  Similitudo  ei  intercedit  inter  mutationes  cartilagi- 
nis auris  et  alias  mutationes,  quae  in  hominibus  dementibus 
paralyticis  apparent,  sed  alioquin  pro  mutationibus  haben- 
tur, quae  provectiore  demum  aetate  aut  in  certis  quibus- 
dam corporis  morbis  etiam  in  hominibus  mente  sanis  inve- 
niuntur, ut  degeneratio  adiposa,  atheromasia  arteriarum  et 
mala  cutis  nutritio,  quae  ex  asperitate  et  insolita  desqua- 
matione  elucet.  Vel  maiore  ille  gravitate  quam  Eischer, 
contendit,  othaematoma  in  ipsa  cartilagine  auris  originem 
et  sedem  habere  et  inflammatione  telae  cartilagineae  sive 
legitimae  sive  per  nutritionis  pravitatem  affectionem  quam- 
libet facile  accipientis  excitari.  Existimat  igitur  anomaliam 

nutritionis  non  in  inflammatione  chronica  positam  esse,  sed 
inflammationem,  cum  ad  mutationes  illas  accesserit,  tum  de- 
mum othaematoma  efficere. 

Iam  vero  Hoffmann  adumbravit  similitudinem  inter- 
cedentem inter  eas  aures,  in  quibus  othaematoma  fuerit, 
et  aures  contractas  veterum  pugilum,  sed  ea  non  ita  utitur, 
unde  originem  othaematomatis  traumaticam  deducat.  Et 
ipse,  quamquam  Fischero  adversatus  contendit,  parietem 
superiorem  inde  a principio  cartilaginem  esse,  tamen  affert, 
recentes  cartilaginis  laminas  existere,  quae  perlucide  a pri- 
mariis differant,  sed  quomodo  differant,  non  explicat. 

Nemo  ante  eum  commemoravit  canales  vasorum,  ca- 
pillaria et  ansas  inter  cartilaginis  duplices  laminas  conchae 
in  aure  a Guensburgio  explorata  exstare.  Hanc  autem 
Hoffmanno  auctore  Guensburg  sic  describit  (1.  c.  p.  247): 
„Jede  einzelne  Platte  des  Conchaknorpels  hat  dasselbe 
Volumen,  wie  der  normale  Ohrknorpel.  Der  Knorpel  selbst 
ist  entfarht,  die  Knorpelkorperchen  sind  missgestaltet,  statt 
der  Kernblaschenbildung  sieht  man  ein  Agglomerat  von  Ele- 
mentarkornchen  in  den  Knorpelzellen.  . . . Die  Umbildung 
ist  Enchondrombildung  in  fibroider  Hiilse.  Die  durch  An- 
einanderlagerung  polyedrisch  abgeflachten  Knorpelzellen  lie- 
gen  zum  Theil  in  Maschennetzen  neogener,  in  Parallel- 
schichten  geordneter  Fasern.  Zwischen  Derma  und  Knorpel 
ist  auf  beiden  Seiten  das  Neugebilde  blutleer,  zwischen  1 
den  gedoppelten  Knorpelplatten  der  Concha  aber  sind  Ge- 
fassrinnen,  Capillaren  und  Ansen.“ 

Idem  primus  affectionem  in  cartilagine  interna  decur- 
rentem cum  senili  involutione,  quam  Rheiner  etiam  in 
cartilaginibus  laryngis  observavit,  comparat.  Unum  muta- 
tionis genus,  quo  cavationes  oriuntur,  cellularum  solutione 
effici,  quae  non  exstet  nisi  adipe  legitimo  cellularum  aucto 
et  liquefacto,  alterum  genus,  ubi  rimae  cartilaginem  in 
obliquum  incidentes  nascuntur,  in  minuta  fibrarum  cartila- 

ginis  adhaesione  esse  positum.  Morbum  haemorrhagicam 
inflammationem  cartilaginis  auris  esse  contendit,  quae  et  in 
inflammationem  magis  plasticam  et  in  apoplexiam  transeat, 
sicuti  de  meningitide  haemorrhagica  exposuerit. 

A Fischero  sic  discedit,  ut  non  antecedentem  cartila- 
ginis mutationem  pro  conditione  othaematomatis  habeat ; 
potius  dicit  (1.  c.  p.  251)  originem  morbi  plerumque  in  tela 
usque  ad  id  tempus  intacta,  vasis  vacua  aut  in  paucis  tan- 
tum locis  sanguini  transituro  patente  agnoscendam  esse. 

Traumaticam  originem  othaematomatis  Hoffmann 
vehementer  impugnat,  quippe  quod  illa  sententia  de  othae- 
matomate  mechanica  laesione  effecto  testimoniis  ex  egregiis 
nosocomiis  psychiatricis  collectis , ubi  persaepe  certissime 
affirmare  licet  decursus  morbi  qualis  fuerit,  repellitur.  Mor- 
bus ille  nonne  etiam  in  hominibus  nobili  loco  natis  in  iisque, 
qui  non  ab  incultis  administris,  sed  admirabili  studio  et 
insigni  pietate  matris  vel  uxoris  curantur  nec  ullo  modo 
periclitantur,  quin  illae  omne  damnum  sedulo  prohibeant. 

Praeter  eum  Stiff  quoque  (W.  Phillimore  Stiff  Brit. 
Rev.  Jan.  1858  p.  222)  traumaticam  originem  negat,  sed 
insimul  Fischeri  sententiam,  dyscraticam  sanguinis  condi- 
tionem dementium  paralyticorum  causam  morbi  accipientis 
repellens  censet,  othaematoma  ex  haemorrhagia,  quae  apo- 
plexiae cerebralis  instar  mutata  conditione  et  fragilitate 
(atheromate?)  parietum  vasorum  perichondrii  evenit,  cieri. 
Et  decursui  ille  morbi  quatuor  spatia  attribuit. 

Primum  hyperaemia  et  chronica  inflammatio  vasorum 
] quantum  quidem  ex  congestionibus  et  pereunte  cartilaginis 
I elasticitate  concludere  licet,  exstat.  Rec  opus  est  in  hoc 
! stadio  othaematoma  nasci. 

Deinde  extravasatio  efficitur  et  sanguine  effuso  exea- 
! vationes  cartilaginis  auris  explentur. 

Sequitur  stadium  cystidis.  Tempore  non  longo  extra- 
I vasatum  resorberi  incipit,  sulci  cartilaginis  ut  antea  videntur, 

sed  forma  mutata.  Et  fieri  potest,  ut  hoc  stadium  per 
plures  annos  ducatur. 

Denique  exstat  continua  crassitudo,  perfecta  omnis 
liquoris  consumtio,  nonnumquam  atrophia  auris. 

In  omnibus  casibus,  quos  ille  observavit,  morbus  ex- 
teriorem auris  partem,  vasis  (ramunculis  arter,  auricularis 
ant.  et  post.)  maxime  repletam  affecerat. 

Item  Voppel  (Sectionsergebnisse  aus  der  Irrenver- 
sorgungsanstalt  zu  Colditz.  Giinsb.  Ztschr.  VII.  3.  1856) 
qui  annis  VLDCCCLI1I — MDCCCLV  inter  centum  septua- 
ginta unam  sectiones  decem  septem  othaematomata  invenit, 
othaematoma  neutiquam  censuit  tantum  traumatica  affectione 
effici,  sed  clarissimum  esse  indicium  dissolutionis  sanguinis 
septicae,  quae  et  ipsa  ex  innervatione  imminuta  oriunda  sit. 

Iam  vero  si  ad  Guddenium  transimus,  qui  novissimo 
tempore  praeter  ceteros  in  observatione  othaematomatis 
occupatus  fuit,  videmus  eum  causam  eius  sine  ulla  condi- 
tione trauma  statuentem  et  in  dementibus  custodes  semper 
ut  auctores  morbi  incusantem.  Qua  de  causa  ab  his  mul- 
tam quandam  repetendam  considit.  Causae  autem  sententiae 
eius  hae  sunt: 

Primum  similitudo,  quae  inter  aures  pancratiastarum  et 
aures  hominum  dementium  othaematomate  deformes. 

Deinde  exprimenta  in  auribus  hominum  mente  sanorum 
facta,  in  quibus  vi  mechanica  usum  easdem  se  mutationes 
excitasse  contendit,  quas  Eischer  in  dyscrasia  hominum 
dementium  paralyticorum  propria  positas  esse  sibi  persuasit. 

Tum  subitus  othaematomatis  ortus. 

Postremo  sedes  othaematomatis  in  anteriore  parte  auris 
extans,  quippe  quod  numquam  aditus  auris  eo  teneatur,  quia 
ut  absconditus  omni  ab  impetu  servetur. 

Culpam  autem  custodum  his  causis  comprobat: 

Primum  plerumque  post  exortum  othaematoma  vestigia 
unguium  in  auribus  clare  apparere.  Praeterea  othaematoma 

multo  saepius  in  sinistra  aure  et  in  viris,  quam  in  dextra 
et  in  feminis  inveniri,  quoniam  sinistra  auris  ad  impetum 
dextrae  manus  aptissima  sit  et  feminarum  aures  capilli  et 
tegmentum  reticuli  tueantur.  Porro  aegrotos  quamquam 
saepissime  caput  vi  ingenti  muro  illidant  aliisve  modis  affli- 
gant, tamen  othaematoma  nullum  inde  nancisci,  cum  auris 
ab  his  ipsius  laesionibus  quamvis  infestis  munito  situ  defen- 
datur. Unde  concludendum  esse,  has  injurias  violentas  ab 
aliis  patrari.  Quod  si  quis  culpam  in  alios  dementes  con- 
iiciendam  putet,  horum  sententiam  refellit,  quia  in  unoquo- 
que nosocomio  psychiatrico  bene  recto  incolae  diutius  ibi 
iam  inclusi  meliore  disciplina  assueti  sint,  quam  qui  tam 
atrociter  vim  aliis  afferant,  cum  ii,  qui  importunum  animum 
manusque  violentas  continere  non  possint,  aut  a ceteris 
segregentur  aut  ab  iniuriis  prohibeantur,  donec  requieverint. 

Gaedekenii  porro  studia  idcirco  maxime  afferenda  sunt, 
quod  acriter  iis  negatur  trauma  solum  othaematoma  creare. 
Causis  autem  Guddenium  his  impugnat: 

Etiamsi  concedamus  aures  pancratiastarum  iis  auribus, 
in  quibus  vestigia  haematomatis  restent,  externa  specie  si- 
miles esse,  hinc  non  licet  concludere  internum  quoque  sta- 
tum anatomicum  et  decursum  othaematomati  pares  esse. 
Porro  Gaedeken  ne  ea  quidem  vi  usus,  qua  maior  vivis 
inferri  nequit,  nullas  eiusmodi  mutationes  in  auris  cartila- 
gine cadaverum  ciere  valuit  Leubuscher  ne  malleo  qui- 
dem ferreo  auribus  vehementer  afflictis  quidquam  effecit, 
nisi  laesiones  cutis.  Tertiae  autem  et  quartae  causae  Gud- 
denii  Gaedeken  opponit,  quod  et  ipse  et  alii  othaematoma 
persaepe  lente  oriens  et  crescens  viderunt,  quin  I u n g othae- 
matoma semel  in  aditu  auris  deprehendit.  Quod  vero 
G u d d e n custodum  crudelitati  culpam  tribuit , Gaedeken 
admonet,  in  plerisque  othaematomatis  recentibus  nulla  vesti- 
gia iniuriae  extrinsecus  allatae  exstare,  si  vero  ungues  im- 
pressi observentur,  othaematoma  plerumque  iam  inveterasse, 

unde  cruciati  homines  aegroti  ad  fricandum  locum  molestum 
inducerentur. 

Praeterea  contendit,  se  othaematoma  non  rarius  in 
dextra  quam  in  sinistra  aure,  tamque  in  viris  quam  in 
feminis  invenisse,  quodsi  in  feminis  minus  saepe  observe- 
tur, causam  fortasse  in  eo  positam,  quod  aurium  ut  capillis 
et  mitellis  latentium  mutationes  non  tam  clare  appareant 
Quod  aegroti  nonnumquam  in  semet  ipsos  miserrime  sae- 
viant nec  tamen  othaematoma  existat,  id  Guddenio  vel 
maxime  adversari.  Aurem  enim  per  situm  non  adeo  tutam 
esse,  quam  ille  voluerit,  siquidem  in  his  hominibus  haud 
raro  maximae  contusiones  et  laesiones  externae  auris  inve- 
niantur, unde  nullum  othaematoma  eveniat. 

Praetera  G-aedeken  narrat,  in  quatuor  othaemato- 
matis  casibus,  quos  observavit  in  hominibus  mente  nondum 
adeo  captis,  ut  de  iniuriis  acceptis  nihil  probabile  referre 
possent,  neminem  de  vi  sibi  allata  esse  in  questum.  Novis- 
simae autem  Guddenii  causae  obiicit,  siquis  non  credat 
homines  dementes  aliquamdiu  severa  disciplina  assuefactos 
violenta  illa  commissuros,  tum  multo  magis  de  custodibus 
hanc  continentiam  esse  exspectandam.  Quomodo  autem,  in- 
quit, accidit,  ut  compluria  othaematomata  in  utraque  aure 
se  excipiant,  quod  fieri  pluribus  testimoniis  comprobare 
licet?  Gaedeken  monet,  permiram  esse  non  solum  inso- 
lentiam, sed  etiam  stultitiam  custodum,  si  statim,  postquam 
viderint,  quanta  incommoda  ex  eventu  iniuriarum,  quae  ex 
othaematomate  in  laesis  auribus  dementium  orto  facillime 
cognoscantur,  in  se  redundent,  tamen  a violentia  non  ab- 
sistant , ut  in  altera  quoque  aure  othaematoma  existat 
Accidere,  quod  opus  esset,  custodes  id  ipsum  tempus  ani- 
madvertere, quo  morbus  dementium  in  stadium  non  sana- 
bile transeat,  ut  aegrotos  laederent.  Hoc  vero  temporis 
momentum  ne  a medicis  quidem  certo  praesentiri,  potius 
ex  ipso  othaematomate  medicos  concludere,  amentiam  eo 

pervenisse.  Praeterea  iis,  qui  nostra  aetate  traumaticam 
originem  othaematomatis  hinc  comprobare  voluerunt,  quod 
in  pugilibus  Anglosaxonibus  othaematoma  extaret,  Triquetii 
auctoritatem  opponit,  quem  constet  sibi  persuasisse,  mor- 
bum in  pugilibus  longe  alia  specie  quam  in  dementibus 
apparere.  Porro  non  verisimile  esse,  Toynbeeum,  qui 
duos  casus  othaematomatis  in  hominibus  mente  sanis  eorum- 
que  unum  in  pugile  observaverit,  ut  medicum  celeberrimum 
multisque  ab  hominibus  aurium  morbo  laborantilms  con- 
sultum othaematoma  non  saepius  inventurum  fuisse,  si  mor- 
bus vi  tantum  et  laesione  efficeretur,  praesertim  cum  An- 
glosaxones  admirabili  cum  amore  illis  certaminibus  studeant. 
Omnino  autem  permirum  esse,  quod  hic  morbus  extra  noso- 
comia psychiatrica  rarissime  observetur,  quamvis  plerique 
homines,  inter  quos  persaepe  rixae  in  certamina  demum 
transeuntes  concitentur  et  postea  causae  oriantur,  extra 
nosocomia  a medicis  curentur.  Gaedeken  igitur  censet* 
primariam  causam  morbi  hanc  esse,  quod  in  dementibus 
paralyticis,  qui  othaeinatomate  laborent,  vitalitas  imminuta 
sit.  Cuius  imminutionis  alia  esse  indicia  mutationes  cutis 
et  unguium,  decrescentem  temperaturam  cutis,  praecipue 
in  extremis  corporis  partibus,  desquamationem  solita  maio- 
rem epidermis , serum  aut  sanguinem  ipsum  sub  epidermi, 
maxime  prope  ab  unguibus,  profluentem,  alia  pravae  nutri- 
tionis  testimonia.  Praeterea  situm  auris  longo  spatio  a 
corde  seiunctae  eiusque  superficiem  prae  crassitudine  per- 
magnam non  flocci  aestimanda  esse.  Utrumque  enim  impe- 
dimentum circulationis  facillime  admittere. 

I)e  internis  autem  cartilaginis  auris  mutationibus  Gae- 
deken nullam  mentionem  fecit. 

Iam  tempore  a nobis  proximo  Gudden  (Ueber  die 
Entstehung  der  Ohrblutgeschwulst,  Lahr’s  Zeitschr.  f.  Psych. 
XX  p.  423  — 431)  novas  observationes  protulit,  quibus 
sententiam  suam  ab  adversariis  defenderet.  Etenim  ut  in 

hominibus  mente  sanis,  sic  experimentorum  adiumento  in 
dementibus  originem  othaematomatis  traumaticam  monstra- 
tam esse.  Guddenii  observationibus  nuperrime  Westphal 
(Yerhandlungen  der  Berliner  medie.  Gesellschaft  [Sitzung 
vom  29.  Jan.  1863],  Deutsche  Klinik  1863  Xr.  10)  et  Wille 
(Zur  Casuistik  der  Ohrblutgeschwulst , Lahris  Zeitschr.  f. 
Psych.  XX.  423  — 431)  novas  addiderunt.  Contra  Hut- 
c h i n s o n (Case  of  haematoma  auris.  Med.  Times  and  Gaz. 
1862.  II.  Ur.  649)  narrat,  se  in  femina  viginti  sex  annorum 
spontaneum  othaematomatis  ortum  animadvertisse. 

Videmus  igitur  duas  maxime  sententias  eorum,  qui  de 
nostra  quaestione  commentationes  scripserunt,  inter  se  ad- 
versari, primum  traumaticam  originem  othaematomatis,  tum 
spontaneam  esse  originem  et  quae  in  dyscrasia  dementibus  pro- 
pria posita  sit.  Mediam  inter  has  sententias  viam  instant  ii, 
qui  et  spontaneam  et  traumaticam  originem  esse  existimant. 

Quod  vero  ad  nostram  sententiam  attinet,  existimamus 
originem  othaematomatis  facile  ex  mutationibus  illis  carti- 
laginis comprobari,  de  quibus  initio  huius  libelli  disputatum 
est.  Quaecunque  enim  viri  illi,  quos  nominavimus,  de  hac 
re  statuerunt,  origo  othaematomatis  quae  sit,  non  ita  osten- 
dere valuerunt,  ut  de  nullo  genere  eius  dubitatio  relinqua- 
tur. Quatuor  autem  othaematomatum  species  statuere  licet 
ex  observationibus  adhuc  factis,  primum  in  dementibus  post 
laesionem  traumaticam  acceptam,  tum  in  iisdem  sine  trau- 
mate, deinde  in  hominibus  mente  sanis  traumate  antece- 
dente, denique  in  his  sine  traumate  ortum. 

Ac  primum  si  ad  eam  opinionem,  quam  de  othaema- 
tomate  traumate  tantum  creato  protulimus,  animum  verti- 
mus, apparet  per  eam  othaematomata  sine  traumate  et  in 
dementibus  et  in  sanis  orta  quomodo  existant,  exponere  non 
licere.  Qua  de  causa  eius  modi  casus  a medicis  illi  sen- 
tentiae addictis  aut  in  universum  non  commemorantur  aut 
ut  dubii  nec  satis  constituti  in  suspicionem  vocantur.  At 

vero  G-  a e d e k e n (1.  c.  p.  43)  Heyfelder  (Rust’s  Magazin 
Bd.  66.  Heft  2.  p.  297)  Hoffmann  (Giinsburg,  Zeitschr.  f. 
klinische  Medicin  VI.  p.  256)  Hutchinson  (1.  c.)  certissime 
eos  statuerunt.  Quodsi  Westphal  suspicatus  est  trauma 
nonnumquam  consulto  celari,  huic  opinioni  obiicimus,  cor- 
poris laesiones  fere  lites  creare. 

Si  porro  originem  othaematomatis  trauma  insequentem 
inspicimus,  inde  quod  post  trauma  effectum  mutationes  illae, 
de  quibus  iterum  ac  saepius  locuti  sumus,  inveniuntur,  con- 
cludere non  licet,  ut  Gudden  fecit,  eas  ex  ipso  traumate 
ortas  esse.  Hoc  sane  probari  posset,  si  demonstratum 
esset,  cartilaginem  ante  trauma  acceptum  legitimam  fuisse, 
id  quod  G u d d e n , cum  in  auribus  cadaverum  experimenta 
faceret,  ut  rem  minime  dubiam  posuit,  at  si  antea  saepius 
aures  hominum  mente  sanorum  nullo  traumate  laesas  in- 
spexisset, mutationes  illas  a nobis  constitutas  invenisset 
nec  rem  primariam,  quod  eam  post  trauma  deprehenderat, 
ut  secundariam  accipiens  inter  gravissima  argumenta  sen- 
tentiae sua  habuisset.  Iam  enim  efficitur,  ut  haec  argu- 
mentatio prorsus  inanis  sit.  Sed  non  maiorem  vim  habent 
experimenta  in  vivis  dementibus  instituta,  quibus  Gudden 
doctrinam  suam  comprobare  nuper  (1.  c.)  conatus  est.  Immo 
unus  illorum  casus  ipsi  Guddenio  adversatur,  cum  in  acer- 
rimis vivipressionibus  et  vivitorsionibus  nullum  tamen  othae- 
matoma  cieretur.  Nimirum  quia  cartilago  huius  hominis 
mutationibus  illis  non  affecta  erat,  nullum  othaematoma 
existere  potuit.  Omnino  nescio,  qua  ratione  laesione  me- 
chanica repente  tales  mu tationos,  quas  Fischer  descripsit 
et  Gudden  in  auribus  cadaverum  vi  tortis  invenit,  existere 
possint,  cum  potius  appareat,  has  mutationes  e chronicis 
affectionibus  nasci. 

Non  magis  altera  sententia  omnes  species  originis 
othaematomatum  explicantur.  Iis  enim,  qui  censent,  othae- 
matoma in  cachexia  hominum  dementium  propria  positum 

esse,  cum  othaematomata  in  hominibus  mente  sanis  affe- 
runt, nullum  refugium  patet,  nisi  ut  contendant,  haec  non 
vera  esse  othaematomata.  Quod  quibus  argumentis  com- 
probent, ipsi  ignorant. 

Sed  falsissime  sine  dubio  ii  iudicarunt,  qui  de  muta 
tionibus  in  cartilagine  exstantibus  non  curant  nec  vi  trau- 
matica othaematoma  effectum  volunt.  Hanc  sententiam  qui 
defendunt,  aut  putant  sanguine  e vasis  perichondrii  effuso 
cartilaginem  adeo  posse  dirui  et  frangi,  ut  nonnumquam 
invenimus,  aut  fragmenta  cartilaginis,  quae  in  perichondrio 
a cartilagine  seiuncto  adhaerent,  recens  formata  esse  fin- 
gunt. At  sanguinis  effusi  tantam  vim  esse,  qua  cartilago 
non  effecta  frangi  possit,  quis  est,  qui  credat!  Quod  vero 
attinet  cartilaginem  recens  ortam,  haec  sententia  quam  falsa 
sit,  supra  iam  satis  locupletibus  argumentis  ostendisse  no- 
bis videmur. 

Contra  animadvertatis  velim,  quam  facile  omnes  species 
originis  othaematomatum  ex  nostris  observationibus  expli- 
cationem nanciscantur.  Etenim  si  cartilaginis  auris  muta- 
tiones a nobis  descriptae  adsunt,  quod  haud  raro  accidere 
videtur,  nemo  non  concedet,  fortuita  e laesione  traumatica 
othaematoma  facillime  existere.  Quomodo  vero  origo  othae- 
matomatis  nullo  traumate  antecedente  accipienda  sit,  via 
ac  ratio  nobis  ostenditur  eo,  quod  degeneratio  arteriarum 
atheromatosa  in  hominibus  dementibus  paralyticis  persaepe 
extat  iique  ad  hyperaemias  locales  et  ad  extravasationes 
ita  inclinant,  ut  facile  petecliiae  et  vibices  oriantur.  — 
Pari  modo  Heyfelderi  et  Hoffmanni  exempla  supra 
iam  allata  ostendunt,  qui  spontaneam  originem  othaemato- 
matum in  hominibus  mente  sanis  percipiamus.  Homo  ille, 
quem  Heyfelder  commemorat,  adolescens  aetate  confirmata 
et  corpore  valido  iterum  ac  saepius  epistaxi  laboraverat, 
quod  facilem  fissionem  vasorum  capillarium  et  congestiones 
ad  caput  vergentes  indicare  nemo  est,  qui  neget.  In  eo 

autem  'exemplo,  quod  Hoffmann  attulit,  othaematoma 
perfrictione  ad  congelationem  proxime  accedente  et  vehe- 
menti inflammatione  inde  concitata  effectum  est.  Hic  igitur 
videmus  .idem  evenire,  quod  Virchow  in  haematomate 
durae  matris  descripsit.  (Geschwiilste  p.  140  squ.)  Non 
magis  hic  extravasatio  e vasis  durae  matris,  sed  e vascu- 
larisato  neoplasmate  telae  coniunctivae , cuius  vasa  luminis 
non  exigui  et  parietum  tenuium  sola  saepe  ingentem  extra- 
vasationem probabilem  reddunt , oritur.  Atque  ut  illic 
pseudomembranae  non  ex  sanguine  extravasato  nascuntur, 
ita  neoplasma  telae  coniunctivae  in  auris  cartilagine  exstans 
non  ex  othaematomate  evenit,  sed  potius  ipsum,  postquam 
large  vascularisatum  est,  tum  demum  eas  conditiones  pro- 
fert, unde  othaematoma  gigni  possit.  Praeterea  haec  sen- 
tentia eo  vel  maxime  comprobatur,  quod  utraque  species 
haematomatis  in  uno  homine  observata  est.  Itaque  non 
supervacaneum  mihi  videtur  afferre,  quod  in  sectione  duorum 
hominum  dementium  et  in  nosocomio  psychiatrico  huius  pro- 
vinciae mortuornm  inventum  est  — has  autem  observa- 
tiones benevolentiae  doctissimi  W endtii  debemus  — prae- 
sertim cum  in  ea  etiam  in  aliis  organis  apoplexiae  apparerent. 

I.  G.  B.  vir  sexaginta  annos  natus  die  octavo  mensis 
Augusti  LXIII  h.  s.  parvo  othaematomate  in  sinistra,  die 
tricesimo  mensis  Decembris  in  dextra  aure  affectus  mortuus 
est  die  decimo  septimo  mensis  Ianuarii  LXIV.  Sectio 
viginti  septem  horis  p.  m.  Permagna  macies;  cranium  in 
nonnullis  locis  cum  dura  matre  concretum;  dura  mater  con- 
crassata,  praecipue  in  fornice  et  asstricte  incubans.  Modicae 
granulationes  Pacchionicae.  In  interna  superficie  vestigia 
haematomatis,  in  dextra  fovea  cranii  anteriore  maius  hae- 
matoma, quod  membranae  instar  detrahi  potest.  Arachnoi- 
dea vix  nubilata,  pia  mater  facilis  detractu.  Substantia 
cerebri  exiguo  sanguine  repleta,  substantia  corticalis  non 
extenuata,  ventriculi  laterales  modice  dilatati,  clarum  serum 

continentes,  consistentia  cerebri  mollis,  praecipue  in  cerebro 
medio.  Pondus  II  //.  XXYII  L.  Meninges  spinales  usque 
ad  thoracem  pigmentatae.  Valvulae  aortae  contractae  et 
in  marginibus  calcaria  abundantes,  non  sufficientes.  In 
aorta  abdominali  magnae  et  atheromatosae  maculae.  Prae- 
terea nihil  observatum. 

II.  B.  S.  vir  quadraginta  quinque  annorum.  Utraque 
auris  ex  haematomate,  de  cuius  origine  nihil  notum  est? 
maxime  deformis.  Mortuus  primo  die  mensis  Aprilis 
LXIV  h.  s.  Sectio  septem  et  dimidia  horis  post  mortem. 
Permagna  macies ; dura  asstricte  incubans , non  perlucida ; 
in  sacco  arachnoideali  auctum  serum.  In  interna  superficie 
durae  matris  tenuia  haematomata,  in  dextra  parte  non 
multo  crassiora,  ferruginea  ut  duae  lamellae  detrahi  possunt. 
Magnum  oedema  meningum  mollium,  vasa  piae  matris  san- 
guine vacua.  In  basi  cerebri  usque  ad  medullam  oblonga- 
tam sanguis  recens  effusus;  nulla  imbibitio  aut  mutatio 
substantiae  cerebri  et  meningum  in  his  locis.  Ruptura 
maioris  vasis  non  invenitur.  Vasa  illa  magis  minusve  in 
atheroma  transierunt.  Pia  mater  facile  detrahi  potest; 
sulci  dilatati,  sucstantia  cerebri  sanguine  carens;  emissaria 
dilatata;  in  iis  vasa  fluctuantia.  Medulla  oblongata  valde 
pigmentata.  Ventriculi  laterales  non  extensi,  ependyma 
ventriculi  quarti  granulatum;  consistentia  cerebri  mollis; 
pondus  II  //.  XXV  L.  Medulla  spinalis  in  superiore  parte 
valde  pigmentata.  Oedema  pulmonum.  Renes  inspersi  re- 
centibus apoplexiis  et  minutis  maculis,  quae  in  degenera- 
tionem adiposam  et  purulentam  transierunt." 

In  auribus  horum  hominum  praeter  othaematomata 
illae  cartilaginis  mutationes  magis  minusve  distinctae  in 
ventae  sunt. 

Quae  autem  causa  sit  harum  mutationum  descripturam, 
eruere  non  potuimus.  Dubium  est,  fortasse  coeli  varietates 
varie  iis  efficiendis  obsecundent,  quod  quidem  ex  ea  forte 

concludere  liceat,  quod  Hcyfelder  saepius  othaematomata 
in  hominibus  coeli  asperitati  expositis  vidit.  Yenetiae 
autem  inter  tot  homines  dementes,  quot  in  nosocomiis 
psychiatricis  retinentur,  nemo  fuit,  qui  hoc  morbo  laboraret 
nec  medici  Fassetta  et  Pelt  reminisci  potuerunt,  se  umquam 
simile  quidam  othaematomati  in  Germania  saepius  observato 
vidisse.  (Med.  Centr.  Ztg.  1847.  Nr.  43.)  Nec  magis 
Schmalz,  cum  omnia  Italiae  nosocomia  psychiatrica  visi- 
tabat, ullum  othaematomatis  casum  deprehendit,  cui  Verga 
(Gazz.  di  Milano  N.  30.  1847)  solum  unum  hominem  othae- 
matomate  affectum  in  nosocomio  psychiatrico  Mediolanensi 
observatum  opponere  potuit. 


VITA. 


iiatus  sum  Fridericus  Theodorus  Arminius  Par- 
reidt  Islebiensis  die  quarto  mensis  Febr.  anni  XLII  h.  s. 
patre  Henrico,  medicinae  doctore  medico  practico,  matre 
Thekla  e gente  Schreger,  quos  mihi  fato  praematuro 
ereptos  comploro,  addictus  confessioni  evangelicae. 

Primis  literarum  elementis  in  schola  publica  imbutus 
scholam  latinam  adii  orphanotrophei  Halensis,  unde  per 
septem  annos  et  dimidium  commoratus  maturitatis  testimo- 
nio instructus  mense  Aprile  anni  LX  h.  s.  almam  literarum 
universitatem  magniducalem  Saxonicam  Ienensem  petii  et 
ab  111.  Schmid,  prorectore  magnifico  inter  cives  academi- 
cos  receptus  et  medicinae  studiorum  numero  adscriptus  sum. 
Per  tria  semestria  his  scholis  interfui:  111.  Schleiden  de 
botanice  generali,  de  anthropologia , 111.  Gegenbaur  de 
zoologia,  de  anatomia,  de  arte  cadavera  et  humana  et  ani- 
malia rite  dissecandi,  de  anatomia  comparata,  beat.  L eli- 
ni a nn  de  chemia  generali  et  organica  et  de  arte  disquisi- 
tiones chemicas  instituendi,  111.  Schmid  de  mineralogia, 
111.  de  Bezold  de  electricitate  animali , de  physiologia 
humana,  de  histologia,  111.  Schaeffer  de  physice,  de  tele- 
graphia,  111.  K.  Fise  h er  de  psychologia,  de  logice  et  me- 
taphysice.  Hisce  studiis  peractis  Halas  reversus  sum,  ubi 
111.  I a c o b i , t.  t.  rector  magnificus  et  111.  B 1 a s i u s gra- 
tiosi medicorum  ordinis  spectatissimus  decanus  ordini  medi- 

eorum  me  adseripserunt.  Atque  disserentes  audivi  111. 
Krahmer  de  pharmacologia , 111.  A.  W.  Yolkmann  de 
arte  cadavera  rite  dissecandi,  111.  Welcker  de  eadem 
arte,  de  anatomia  organorum  sensibus  inservientium,  de 
historia  evolutionis , 111.  Y o g e 1 de  medicinae  encyclopaedia 
et  methodologia,  111.  Heinz  de  chemia  physiologica,  doctiss. 
Schweigger-Seidel  de  penitiore  structura  et  functio- 
nibus glandularum;  111.  Blasius  de  chirurgia  generali  ac 
speciali,  de  ossibus  fractis  et  luxatis,  de  aciurgia,  de  os- 
sium et  articulationum  morbis,  de  fasciis  rite  alligandis,  111. 
Weber  de  pathologia  et  therapia  speciali,  111.  Mann  de 
morbis  cerebri  et  medullae  spinalis,  doctiss.  Franke  de 
theoria  artis  obstetriciae , III.  B.  Yolkmann  de  neoplas- 
matum structura. 

In  scholis  practicis  mihi  duces  illustrissimi  hi  fuerunt; 
in  clinicis  chirurgico  opthalmiatricis  I1L  Blasius,  in  clini- 
cis medicis  111.  Weber,  in  clinicis  obstetriciis  et  in  exer- 
citationibus operationum  obstetriciarum  111.  Olshausen, 
in  exercitationibus  operationum  chirurgicarum  111.  R.  Yolk- 
mann, in  clinicis  opthalmiatricis  111.  G-rafe,  in  disquisitio- 
nibus microscopico - pathologicis  doctiss.  Colberg. 

Quibus  omnibus  viris  illustrissimis  egregie  de  me  me- 
ritis gratias  nunc  dico  et  semper  habebo  quam  maximas. 
Iam  vero  tentamine  tam  physico  quam  medico  nec  non  exa- 
mine rigoroso  rite  superatis  spero  fore  ut  hac  dissertatione 
thesibusque  publice  defensis  summi  in  medicina  et  chirurgia 
honores  in  me  conferantur. 


THESES  DEFENDENDAE. 


I. 

Yulnera  minima  in  sectionibus  cadaverum 
accepta  sunt  perniciosissima. 

II. 

Non  cephalaematomati , sed  haematomati 
durae  matris  othaematoma  comparandum  est. 

III. 

Ulcus  syphiliticum  primarium  numquam 
luem  producit. 


